KOMISSION ASETUS (EY) N:o 2367/95, annettu 9 päivänä lokakuuta 1995, yhteisön tariffikiintiöiden avaamisesta CN-koodeihin ex 0104 10, ex 0104 20 ja 0204 kuuluville lampaille, vuohille, lampaanlihalle ja vuohenlihalle vuoden 1995 toiseksi puoliskoksi annetun komission asetuksen (EY) N:o 1440/95 muuttamisesta



Virallinen lehti nro L 241 , 10/10/1995 s. 0019 - 0019



KOMISSION ASETUS (EY) N:o 2367/95, annettu 9 päivänä lokakuuta 1995, yhteisön tariffikiintiöiden avaamisesta CN-koodeihin ex 0104 10, ex 0104 20 ja 0204 kuuluville lampaille, vuohille, lampaanlihalle ja vuohenlihalle vuoden 1995 toiseksi puoliskoksi annetun komission asetuksen (EY) N:o 1440/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 12 artiklan 4 kohdan, ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (3) ja erityisesti sen 3 artiklan, sekä katsoo, että yhteisö on tehnyt Australian ja Uuden-Seelannin kanssa sopimukset näiden maiden kanssa kaupan vapaaehtoisesta rajoittamisesta tehdyissä sopimuksissa määrättyjen määrien mukauttamisesta (4); näissä sopimuksissa määrätään vuoden 1995 kuuden ensimmäisen kuukauden aikana Australiasta tuotavan lihamäärän korottamisesta 325 tonnilla ja Uudesta-Seelannista tuotavan lihamäärän korottamisesta 850 tonnilla yhteisön laajenemisen huomioon ottamiseksi, Uruguayn kierroksen monenvälisten kauppaneuvottelujen osana tehdyn maataloussopimuksen (5) mukaisesti yhteisö on korvannut 1 päivästä heinäkuuta 1995 vapaaehtoisesta rajoittamisesta tehdyt sopimukset tariffikiintiöillä; kiintiöt vuoden 1995 toiseksi puoliskoksi avataan komission asetuksessa (EY) N:o 1440/95 (6), sellaisena kuin se on muutettuna asetuksella (EY) N:o 2252/95 (7); yhteisön Australian ja Uuden-Seelannin suhteen tekemien sitoumusten noudattamiseksi on välttämätöntä korottaa määriä, jotka voidaan tuoda vuoden 1995 toisella puoliskolla asetuksessa (EY) N:o 1440/95 näille maille avattujen kiintiöiden mukaisesti; tämän vuoksi olisi muutettava mainitun asetuksen liite I, ja tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1440/95 seuraavasti: 1. Korvataan liitteessä I Australialle osoitettu määrä luvulla "17 825". 2. Korvataan liitteessä I Uudelle-Seelannille osoitettu määrä luvulla "216 150". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 349, 31.12.1994, s. 105 (4) EYVL N:o L 191, 12.8.1995, s. 29 (5) EYVL N:o L 336, 23.12.1994, s. 22 (6) EYVL N:o L 143, 26.6.1995, s. 17 (7) EYVL N:o L 230, 27.9.1995, s. 12